Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 205/12/4401	Komárno, 6.2.2014
EEČ : 2-30-32-2014

U Z N E S E N I E

Trestná vec:	obvinená XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 26.3.2012, spisová značka 2 Pv 205/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na skutkovom základe, že po vzájomnej dohode spoločným konaním 7. februára 2012 v čase okolo 12.00 hodiny v katastrálnom území obce XXXXX, z parcely číslo XXXXX,  ktorá parcela patrí do lesného pôdneho fondu,  odcudzili  1,08 m3 listnatého palivového dreva tým spôsobom, že bez povolenia jeden vyvalený strom rozpílili na kusy a tie naložili na dvojkolesový vozík, čím bola pre XXXXX republiky š.p., odštepný závod XXXXX spôsobená škoda vo výške 53,14- eur.

Uznesením prokurátora Okresnej prokuratúry Komárno zo dňa 26.3.2012, spisová značka 2 Pv 205/12/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
2.	XXXXX, dátum narodenia: XXXXX 
18 mesiacov
Odôvodnenie:
XXXXX prokuratúry Komárno  uznesením sp. zn. 2Pv 205/12/4401 - 3 z 26. marca 2012 rozhodol v zmysle § 216 odsek 1 Trestného poriadku o podmienečnom zastavení trestného stíhania vedeného proti obvinenej XXXXX a obvinenej XXXXX, pre prečin krádeže v spolupáchateľstve podľa ustanovenia §-u 20 Trestného zákona k ustanoveniu §-u 212 odsek 2 písmeno d) Trestného zákona  na tom skutkovom základe, že  po vzájomnej dohode spoločným konaním 7. februára 2012 v čase okolo 12.00 hodiny v katastrálnom území obce XXXXX, z parcely číslo XXXXX,  ktorá parcela patrí do lesného pôdneho fondu,  odcudzili  1,08 m3 listnatého palivového dreva tým spôsobom, že bez povolenia jeden vyvalený strom rozpílili na kusy a tie naložili na dvojkolesový vozík, čím bola pre XXXXX republiky š.p., odštepný závod XXXXX spôsobená škoda vo výške 53,14- eur.

Podľa § 216 odsek 2 Trestného poriadku bola obvinenej XXXXX, ako aj obvinenej XXXXX  stanovená skúšobná doba 18 mesiacov, ktorá začala plynúť 30. júna 2012, t. j. od právoplatnosti uznesenia o podmienečnom zastavení trestného stíhania.

V zmysle § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Skúšobná doba u oboch obvinených uplynula 30. decembra 2013. Obvineným nebola rozhodnutím o podmienečnom zastavení trestného stíhania uložená povinnosť nahradiť škodu a neboli im uložené ani iné obmedzenia.

Po uplynutí skúšobnej doby boli zabezpečené odpisy z registra trestov, správy z Okresného úradu XXXXX týkajúce, boli vyžiadané správy od Obecného úradu XXXXX, Mestského úradu XXXXX a  Obvodného oddelenia Policajného zboru XXXXX so zameraním, či sa obvinené počas skúšobnej doby dopustili priestupku alebo iného protiprávneho konania.

Z obsahu doručených listín bolo zistené, že v priebehu skúšobnej doby obe obvinené viedli riadny život, nedopustili sa žiadneho trestného činu ani priestupku a negatívne poznatky o nich nie sú známe. Možno teda konštatovať, že obvinená XXXXX, ako aj obvinená XXXXX  viedli riadny život počas celej skúšobnej doby.

Vzhľadom na to, že u oboch obvinených boli splnené zákonné podmienky vyslovenia, že sa v skúšobnej dobe podmienečného zastavenia trestného stíhania osvedčili, rozhodol som tak, ako je to uvedené vo výrokovej časti tohto uznesenia. 	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Škvára
prokurátor